Noen arter er opptil 30 m høye trær med én rett stamme. Slike arter er edelkastanje og tidligere amerikakastanje (). De andre artene er lavere og har ofte flere stammer. Barken er furete, og kvistene har ikke endeskudd. Bladene er stive med sidenerver som ikke er forgrenet, og hver nerve ender i en tornete tann. Bladene sitter egentlig spredt, men bladstilken er vridd, så det ser ut som om bladene sitter parvis.